Folketing
1997-11-28

Rechendorff mod til at bide sig godt fast i den. Så nævnte hr. Rechendorff to konkrete områder, som tiden er ved at løbe fra, nemlig teaterlovgivningen og museumslovgivningen. Her er jeg ganske enig, og jeg har netop rejst en teaterpolitisk debat, og den skal vi holde intens, indtil det er muligt at ændre lovgivningen på de punkter, hvor vi nu til den tid kan blive enige om det. Det er selvfølgelig beklageligt, hvis fire museer ikke kan få den støtte, som de kunne se frem til at få, men som hr. Duetoft siger, er solen jo ikke gået ned endnu, og hvem ved, hvad der er sket, inden vi når aftenstunden? Det er muligt, at der sker mirakler, det kan man ikke vide. Men jeg vil i øvrigt sige, at Teaterrådet til hver en tid er sat til at prioritere inden for den bestående ramme, og det har jeg fuld respekt for at det gør, og det er ikke muligt inden for den ramme at sende regningen videre til kulturministeren, og det tror jeg også Teaterrådet har forstået.